*Györteleki Közös Önkormányzati Hivatal*

*4752 Györtelek, Kossuth utca 47.*

*Tel/fax: 44/557-050*

*polgh@gyortelek.hu*

***Előterjesztés***

**A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról szóló rendelet-tervezethez**

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján a képviselő-testület hatáskörét a polgármester gyakorolja. A Kormány 2020. április 16-án elfogadta a következő kormányrendeletet: A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Kormányrendelet. Ez alapján a kijárási korlátozásról szóló 71/2020. (III. 27.) Kormányrendeletben foglaltaktól szigorúbb szabályok *megállapításáról dönthetett* ***önkormányzati rendelettel a polgármester a*** 2020. április 18. (szombat) 00.00 órától 2020. április 19. (vasárnap) 24.00 óráig terjedő időtartamra az általa vezetett település vonatkozásában. **A Kormány 2020. április 23-án elfogadta, kihirdette a 148/2020. (IV.23.) Kormányrendeletet, mely alapján a Polgármester rendelettel ismét szigorúbb szabályokat vezethet be az általa vezetett településen, a 71/2020. (III.27.)Kormányrendeletben foglalt szabályokhoz képest.**

***Fülpösdarócon javaslom, hogy a kilátót, játszóteret****, és faluközpontot zárjuk le, az ott tartózkodást tiltsuk meg. Előfordulhat, hogy az itthon lévő fiatalok, vagy más településről kirándulók ott bográcsozást, összejövetelt tartanának, ezt megelőzve, vezetném be az intézkedést. A személyes találkozásokat, érintkezéseket csökkentheti a rendelet.*

*Döntési javaslat: előterjesztés melléklete szerint elfogadja, és megalkotja a rendeletet.*

***Fülpösdaróc, 2020. április 24.***

 ***Kovács Csaba***

 ***polgármester***

*Györteleki Közös Önkormányzati Hivataltól*

***INDOKOLÁS***

**A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról szóló rendelet-tervezethez**

***Általános indokolás***

A veszélyhelyzet kihirdetéséről szóló 40/2020. (III.11.) Kormányrendelettel a Kormány Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerint veszélyhelyzet idején a képviselő-testület feladat- és hatáskörét a polgármester gyakorolja. A Kormány 2020. április 16-án kihirdette a következő kormányrendeletet: A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Kormányrendelet. Ez alapján a kijárási korlátozásról szóló 71/2020. (III. 27.) Kormányrendeletben foglaltaktól szigorúbb szabályok *megállapításáról dönthetett önkormányzati rendelettel a polgármester a* 2020. április 18. (szombat) 00.00 órától 2020. április 19. (vasárnap) 24.00 óráig terjedő időtartamra az általa vezetett település vonatkozásában**.** **A Kormány 2020. április 23-án elfogadta, kihirdette a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendeletet, mely alapján a kijárási korlátozásról szóló 71/2020. (III. 27.) Korm. rendeletben foglaltakhoz képest szigorúbb szabályok *megállapításáról dönthet* a Polgármester, azaz önkormányzati rendelettel ismét szigorúbb szabályokat vezethet be az általa vezetett településen.**

Fülpösdarócon javasolt, hogy a kilátót, játszóteret, és faluközpontot zárjuk le, az ott tartózkodást tiltsuk meg. Előfordulhat, hogy az itthon lévő fiatalok, vagy bárki a lakosok részéről, vagy kirándulni vágyó más településről érkezők, idegenek ott bográcsozást, összejövetelt tartanának, ezt megelőzve vezetném be az intézkedést. Fontos, hogy kerüljék a csoportos összejöveteleket az emberek.

***Részletes indokolás***

***Az 1.§-hoz: A 148****/2020. (IV.23.) Kormányrendelet 1. §-a, és 3. §-a alapján szigorúbb szabályokat vezet be Fülpösdaróc községben. A Kilátó, faluközpont, és a játszótér 2020. április 25. napján 0.00 órától- 2020. április 26. napján 24.00 óráig terjedő időtartamra zárva tart, azok nem látogathatóak, az ott tartózkodás tilos*

***A 2. §-hoz****: Hatályba léptető, és hatályon kívül helyező rendelkezéseket tartalmaz.*

***Fülpösdaróc, 2020. április 24.***

***Készítette: dr. Sipos Éva Kovács Csaba***

 ***jegyző polgármester***

***az Előzetes hatásvizsgálat***

**A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról szóló rendelet-tervezethez**

*A jogalkotásról szóló 2010. évi CXXX törvény 17. §-a az alábbiak szerint rendelkezik: 17. § (1) A jogszabály előkészítője –a jogszabály feltételezett hatásaihoz igazodó részletességű előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell: a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogszabály elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket.”*

*Fentiek alapján a hatásvizsgálat eredménye az alábbiakban foglalható össze:*

***1.A tervezett jogszabály társadalmi, gazdasági, költségvetési hatása:***

*Társadalmi hatása, hogy a kialakult, koronavírus járványhelyzetre figyelemmel megtiltsa meghatározott közterületen való tartózkodást, minél kevesebb kontaktusra legyen esély a községben az emberek között.*

***2. Környezeti és egészségi következményei:*** *A koronavírus terjedésének lassítását szolgálja az intézkedés, az emberek közti személyes találkozások, kontaktusok számának, csoportosulások számát csökkenti,csökkentheti. Célja, hogy elősegítse azt, hogy az emberek a községben* kerüljék a csoportos összejöveteleket.

***3. Adminisztratív terheket befolyásoló hatások:*** *Nem releváns.*

***4. A jogszabály megalkotásának szükségessége, a jogalkotás elmaradásának várható******következményei:*** *A rendelet-alkotás elmaradása esetén előfordulhat, hogy a közterületeken csoportos összejövetelekre kerül sor, ami a járvány terjedését elősegíti.*

***5. A jogszabály alkalmazásához szükséges személyi, szervezeti, tárgyi és pénzügyi***

***feltételek:*** *A korábbiakhoz képest a módosítás nem okoz változást.*

***Fülpösdaróc, 2020. április 24.***

*Készítette: dr. Sipos Éva*

*jegyző*

 ***Kovács Csaba***

 ***polgármester***

**Fülpösdaróc Község Önkormányzata Képviselő-testületének**

**hatáskörében eljáró Polgármestere**

**../2020. (IV….) önkormányzati rendelete**

**a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról**

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

Fülpösdaróc Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében döntéshozatalt biztosító jogkörében eljárva, Alaptörvény 32. cikk (1) bekezdés a) pontjában meghatározott feladatkörében eljárva, a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet 1.§, és 3.§-ban kapott felhatalmazás alapján, figyelemmel a  kijárási korlátozásról szóló 71/2020. (III. 27.) Kormányrendeletben foglaltakra, a következőket rendeli el:

**1.§** Fülpösdaróc községben a következő közterületek, a Kilátó, faluközpont, és a játszótér 2020. április 25. (szombat) 00.00 órától - 2020. április 26. (vasárnap) 24.00 óráig terjedő időtartam alatt zárva tart, azok nem látogathatóak, az ott tartózkodás tilos.

**2.§** Ez a rendelet 2020. április ... napján …00 órakor lép hatályba, és 2020. április 27. napján hatályát veszti.

Fülpösdaróc, 2020. április ..

Kovács Csaba dr.Sipos Éva

 polgármester jegyző

Megalkotta Fülpösdaróc Község Önkormányzatának Polgármestere 2020. április …. napján.

**Fülpösdaróc Község Önkormányzata Képviselő-testületének**

**hatáskörében eljáró Polgármestere**

**7/2020. (IV.24.) önkormányzati rendelete**

**a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról**

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

Fülpösdaróc Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében döntéshozatalt biztosító jogkörében eljárva, Alaptörvény 32. cikk (1) bekezdés a) pontjában meghatározott feladatkörében eljárva, a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet 1.§, és 3.§-ban kapott felhatalmazás alapján, figyelemmel a  kijárási korlátozásról szóló 71/2020. (III. 27.) Kormányrendeletben foglaltakra, a következőket rendeli el:

**1.§** Fülpösdaróc községben a következő közterületek, a Kilátó, faluközpont, és a játszótér 2020. április 25. (szombat) 00.00 órától - 2020. április 26. (vasárnap) 24.00 óráig terjedő időtartam alatt zárva tart, azok nem látogathatóak, az ott tartózkodás tilos.

**2.§** Ez a rendelet 2020. április 24. napján 12.00 órakor lép hatályba, és 2020. április 27. napján hatályát veszti.

Fülpösdaróc, 2020. április 24.

Kovács Csaba dr.Sipos Éva

 polgármester jegyző

Megalkotta Fülpösdaróc Község Önkormányzatának Polgármestere 2020. április 24. napján.